বন্যেরা বনে সুন্দর, দেরিতে হলেও বুঝতে পারছে আলিপুর চিড়িয়াখানা কর্তৃপক্ষ। বেজায় খুশি বাবু আর তার বন্ধুরা।
বাবু আলিপুর চিড়িয়াখানার শিম্পাঞ্জি। ইতিপূর্বেও সে খবরে এসেছে, একলা থাকতে মন খারাপ লাগার কারণে। তার মন রাখতে চিড়িয়াখানা কর্তৃপক্ষ  সেবার তড়িঘড়ি তার সঙ্গী জোগাড় করেছিল। এবার আবার তার মন রাখতে হল চিড়িয়াখানা কর্তৃপক্ষকে। 
 
 

আসলে বন্য পরিবেশ থেকে চিড়িয়াখানায় মানিয়ে নিতে অসুবিধে হয় জন্তুদের। বদ্ধ অবস্হায় মন তো খারাপ হয়ই, তার সঙ্গে শারীরিক কসরতের অভাবে নানা শারীরিক অসুবিধেও দেখা দেয়।

বাবুর মন ঘন ঘন  খারাপ  হয়, ওকে ভাল  রাখতে এবার নতুন দাওয়াই চিড়িয়াখানা কর্তৃপক্ষের।নিজস্ব চিত্র।
এই ব্যাপারটা ধরতে পেরেই, চিড়িয়াখানা কর্তৃপক্ষ বাবু ও তার সঙ্গীদের জন্য ওয়াচটাওয়ার তৈরি করল এবার। চিড়িয়াখানার আধিকারিক আশিস কুমার সামন্ত জানালেন, ‘চিড়িয়াখানার নতুন এই ওয়াচ টাওয়ারটা ১৪ ফুট উঁচু। নতুন এই খেলার জিনিস পেয়ে বাবু ও ওর বন্ধুরা খুবই খুশি’।